da da nl da da da da da da is da da da da en da de da en da en en it en da da sv da da en da da da da da it fr da da en sv da en de da da da da da da da da da hbs_lat da da da da da da da da da en da da en de da da da da da da da da da da da da da da da da da da zh en fa da da da en fr da ms nb nb nl eu ta ro nl da da da da
Fine danske præstationer til NM i Rytmisk Sports Gymnastik - GymDanmark
Hvad søger du efter? Søg
Kurser til børn og familie
DM Ugen 2022 – Én by, 29 idrætter og 100 medaljesæt
Fine danske præstationer til NM i Rytmisk Sports Gymnastik
Det blev til to bronzemedaljer og flere flotte finalepladser til de danske deltagere ved de nordiske mesterskaber i Uppsala.
15 junior- og seniorgymnaster var på gulvet i Uppsala i Sverige for at repræsentere de danske farver i et mesterskab, hvor finnerne ryddede bordet og tog alle guldmedaljer – på nær to som gik til Norge. De danske gymnaster repræsenterede dog Danmark på fornem vis, og skaffede både individuelle finalepladser og medaljer.
I gruppekonkurrencen formåede senior trio at levere to sikre og flotte boldserier, der gav de andre hold kamp til stregen. Efter en tæt kamp sikrede de sig en plads på medaljeskamlen med en flot bronze.
Danmarks juniorgruppe Team Comezo kæmpede også med om medaljerne – og trods et par store tab i første omgang, fightede de sig flot tilbage og fik bronzen. Både junior- og seniorduoerne fulgte også godt med i et ellers stærkt felt. Begge duoer kørte især en god anden omgang, hvor alt lykkedes. Her fik Junior duoen hallen i feststemning med en humørspreder af en serie, mens senior duoen rørte publikum med en meget smuk serie.
Danmark er ikke forvænt med individuelle finalepladser, men ved NM blev det til tre styks. Hos juniorerne brugte Sarah Holck Rosendal første serie til at ryste nerverne af sig, men gjorde det herefter fænomenalt – hun kvalificerede sig til en finaleplads i kølle og kunne altså blande sig i kampen med de bedste i Norden.
De fire seniorer, Alma Sofie Højgaard Pedersen, Emilie Elgaard, Lise Bacher og Malene Skødstrup, kæmpede også hårdt for at blande sig i kampen mod de andre nordiske lande. Her lykkedes det for Alma at kvalificere sig til to finalepladser (tøndebånd + bold), efter hun havde kørt en af de stærkeste boldserier, der er set i Danmark. Det blev desværre ikke til medaljer for seniorerne, men de leverede alle godkendte resultater, hvor flere af serierne blev belønnet med flotte karakterer.
”Alt i alt var det et godt mesterskab, hvor både junior- og seniorgymnaster med stolthed kan tage tilbage i hallerne med værdifuld erfaring og masser inspiration, som de kan knokle videre med frem mod DM i Rytmisk Sports Gymnastik, som allerede afholdes i de to kommende weekender,” siger Louise Tarp Jørgensen, disciplinkaptajn i Rytmisk Gymnastik i GymDanmark.
Sarah, junior, og Alma, senior
Danmark er Europamestre i TeamGym 2022 17. september 2022
Danmark rydder bordet ved junior EM i TeamGym 16. september 2022
Sådan følger du EM i TeamGym og VM i Rytmisk Sports Gymnastik 13. september 2022
Vær med til at hylde din træner på Trænerens dag 9. september 2022
Fristen for at opstille til GymDanmarks frivillige enheder er ved at udløbe 6. september 2022
Gå på opdagelse i vores uddannelser og kurser
Nyheder om hvad der rører sig i gymnastikkens verden og informationer om kurser, uddannelse og billetsalg til vores events kommer til din indbakke ugenligt.
Når du tilmelder dig, giver du dit samtykke til at GymDanmark må sende ugentlige nyhedsbreve (GymNyt).
Du kan til enhver tid tid afmelde dig igen. Du afmelder ved at klikke afmeld nederst i nyhedsbrevet.
Tilmeld dig GymNYT –
Vi holder dig opdateret ugentligt
+ 45 4326 2601
Reg. & Kontonr.: 4180 3119119022